Ikt.szám:

**KÖZSZOLGÁLTATÁSI SZERZŐDÉS**

Pécel Város közigazgatási területén autóbusszal végzett menetrend szerinti helyi személyszállítási közszolgáltatás ellátására

amely létrejött egyrészről

**Pécel Város Önkormányzata** (székhely: 2119 Pécel, Kossuth tér 1.; adószám: 15730538-2-13; bankszámlaszám: 10400494-50505156-57531006; képviseli: Horváth Tibor polgármester; a továbbiakban: Önkormányzat)

másrészről a

**……………………..** (székhely: ……………….cégjegyzékszám:………………; adószám:……………………; bankszámlaszám: …bank ………………..-…………-……………; képviseli:………………; a továbbiakban: Szolgáltató)

a továbbiakban együttesen: Felek

között a Pécel Város közigazgatási területén autóbusszal végzett menetrend szerinti helyi személyszállítási közszolgáltatás (a továbbiakban: Közszolgáltatás) ellátásának biztosítása érdekében, a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdés 18. pontja, valamint a személyszállítási szolgáltatásokról szóló 2012. évi XLI. törvény (a továbbiakban: Sztv.) 25. §-a alapján.

**Preambulum**

Az Mötv. 10. §-a alapján „A helyi önkormányzat − a helyi képviselő-testület vagy a helyi népszavazás döntésével − önként vállalhatja minden olyan helyi közügy önálló megoldását, amelyet jogszabály nem utal más szerv kizárólagos hatáskörébe. Az önként vállalt helyi közügyekben az önkormányzat mindent megtehet, ami jogszabállyal nem ellentétes. Az Mötv. 13. § (1) bekezdés 18. pontja alapján a helyi közösségi közlekedés biztosítása helyi közügy, amelyet az Önkormányzat Pécel Város fenntartható működése és fejlődése érdekében kiemelt szinten ellátandó, önként vállalt helyi közfeladatként határoz meg.

A helyi közlekedést önként vállalt feladatként ellátó önkormányzat feladatkörébe tartozik többek között a közszolgáltatási feladatok ellátására leginkább megfelelő, a legszínvonalasabb és a lakosság számára legkevésbé költséges szolgáltatást kínáló, az energetikai és környezeti hatások figyelembevételével a legalkalmasabb szolgáltató kiválasztása és megbízása, a szolgáltató tevékenységének folyamatos figyelemmel kísérése és ellenőrzése.

Az Sztv. 23. § (2) alapján a szolgáltatási koncesszióra irányuló közszolgáltatási szerződést − az 1370/2007/EK rendelet 5. cikke alapján közvetlenül odaítélhető közszolgáltatási szerződések kivételével – az Sztv. törvény pályázatra vonatkozó szabályai szerint kell megkötni. A pályázat lebonyolításának időszükséglete meghaladja az egy évet, tekintettel arra, hogy arról legalább egy évvel korábban előzetes tájékoztatást kell közzétenni. Erre, valamint a további − pályázati eljárással kapcsolatos időszükségletre tekintettel eredményes pályázat alapján szolgáltatási kötelezettség legkorábban 2024.augusztus 1. napjától keletkezhet.

Mindezekre tekintettel Önkormányzat beszerzési eljárást bonyolított le a személyszállítási közszolgáltatási tevékenység megfelelő biztosítása érdekében.

Az Sztv. 2.§ 5. pontja alapján „ellátásért felelős” az Sztv. 4. § (3)-(4) bekezdésében meghatározott, az 1370/2007/EK rendelet 2. cikk b) pontja szerinti illetékes hatóság.

Az Sztv. 4.§ (4) bekezdés alapján az Önkormányzat feladata az 1370/2007/EK rendelet szerinti illetékes hatóságként a helyi személyszállítási közszolgáltatások megszervezésével kapcsolatos intézményi és szabályozási keretek kialakítása, a személyszállítási közszolgáltatások megszervezése, a közlekedési szolgáltató kiválasztása.

Az Sztv. 29. § (1) bekezdés c) pontja alapján az ellátásért felelős Önkormányzat - a 1370/2007/EK rendelet 2a. cikkében foglaltak keretei között - közszolgáltatási kötelezettséget abban az esetben tarthat fenn vagy rendelhet el, ha a szolgáltatónak kiegyenlíti a közszolgáltatási kötelezettségből eredő bevételekkel nem fedezett indokolt költségeit.

A közfeladat ellátása érdekében Pécel Város Önkormányzatának Képviselő-testülete az 52/2023.(III.30.) Kt. határozatában úgy rendelkezett, hogy Pécel Város közigazgatási területén végzendő közúti személyszállítás közszolgáltatási szerződés keretében történő ellátására beszerzési eljárást bonyolít le mely eljárás nyertes Szolgáltató lett.

A Szolgáltató a személyszállítási szolgáltatások nyújtására 2023.szeptember 1. napján 00:00 órától 2024.július 31.napján 24:00 óráig, 11 hónapos időtartamban köteles és ezen időtartamra közszolgáltatási szerződést (a továbbiakban: Szerződés) kötnek egymással.

**1. A Szerződés tartalma és hatálya**

1.1 Felek a Szerződést a 2023. szeptember 1. napjától 2024. július 31. napjáig terjedő, határozott időtartamra kötik meg.

1.2. A Szerződés keretében az Önkormányzat a kiválasztott Szolgáltatót megbízza Pécel Város közigazgatási területén legalább 1 db 23 ülő- és 21 állóhelyes autóbusszal végzett menetrend szerinti helyi személyszállítási közszolgáltatás kizárólagos jellegű ellátásával.

1.3. Az Önkormányzat a jelentkező új vagy a megváltozó igények ellátásával, az 1. pont alapján a Szolgáltatót bízza meg, azokra más szolgáltató részére megbízást csak akkor ad, pályázatot csak akkor ír ki részbeni ellátásra, illetve abban való részvételre szerződést csak akkor köt, ha annak ellátásában a Szolgáltatóval nem tud megállapodni.

A Szolgáltató a közfeladat ellátásához szükség esetén alvállalkozót igénybe vehet.

1.4. Az Önkormányzat a Szolgáltató részére a közszolgáltatás ellátásáért a bevételben nem fedezett, indokolt, igazolt költség ellentételezésére (veszteségtérítést) fizet melynek összege Szolgáltató nyertes ajánlata alapján **………………Ft /hó.** A veszteségtérítés kifizetése teljesítés igazolás alapján történik.

1.5. Felek megállapodnak, hogy a helyi járati közlekedési jegy és bérlet bevétele, valamint a kedvezményes utazásra igényelhető árkiegészítés a Szolgáltatót illeti meg.

1.6. A Szolgáltató kijelenti, hogy a feladatok biztonságos és üzembiztos ellátásához – az Önkormányzat által ismert állapotban lévő – személyi, tárgyi és vagyoni feltételekkel, valamint a szükséges hatósági engedélyekkel rendelkezik. A Szolgáltató személyi állománya rendelkezik a járművek vezetéséhez szükséges hatósági engedélyekkel.

1.7. Az Önkormányzat a tulajdonában lévő autóbusz-megálló- és fordulóhelyeket, utasvárókat a Szolgáltató használatába adja, azok használatát a Szolgáltató számára térítésmentesen biztosítja, azok folyamatos karbantartásáról (közvilágítás, hó- és síkosságmentesítés, kátyúzás stb.) az Önkormányzat gondoskodik. A használatba adás nem terjed ki az utasvárók és tartozékaik reklámcélú hasznosítási jogának átadására.

1.8. Az Önkormányzat az autóbusz-vonalhálózatot képező utak lezárásával, forgalmi rendjének módosításával kapcsolatban kikéri a Szolgáltató véleményét. A közműépítések és egyéb ideiglenes forgalomelterelések, illetve lezárások alkalmával az Önkormányzat a Szolgáltatót tájékoztatja.

**2. A közszolgáltatási tevékenységgel összefüggő jogok és kötelezettségek**

2.1. Az Önkormányzat jogosult:

2.1.1. A Szolgáltató által végzett Közszolgáltatás figyelemmel kísérésére, ellenőrzésére, a szolgáltatás és a Szerződésben foglaltak teljesítésének eseti értékelésére, a Szerződéshez kapcsolódó mértékben a Szolgáltató nyilvántartásaiba betekinteni.

2.1.2. A menetrend(ek) módosítására, az ahhoz szükséges alapadatok (utasszám, utazási szokások, módválasztási tényező stb.) megismerésére.

2.1.3. A menetrend szerinti Közszolgáltatás ellátását, technológiáját, arculatát, illetve a kapcsolódó szolgáltatásokat (értékszelvény - menetjegyek, általános és kedvezményes bérletek - árusítása, utastájékoztatás stb.) érintő módosításokra, formai és tartalmi követelmények meghatározására.

2.1.4. A szolgáltatás késedelme, hibás teljesítése esetén az Önkormányzat jogosult az alább meghatározott biztosítékok érvényesítésére.

Amennyiben a Szolgáltató nem biztosítja az ajánlatában vállalt, a Szerződés 1. mellékletétképező érvényes menetrendben (a továbbiakban: Menetrend) foglalt teljesítményt, úgy késedelmi kötbér kerül felszámításra. A kötbér mértéke kimaradó járatonként 50.000 Ft.

Amennyiben a Szolgáltató az autóbuszjáratokat saját hibájából, a Menetrendtől eltérően közlekedteti, úgy késedelmi kötbér fizetésére köteles a következők szerint. Szolgáltató a neki felróható 2 alkalmat elérő késedelme esetén figyelmeztetésben részesül, a 4 alkalmat elérő, igazolt és felróhatóan késedelmes teljesítés esetén Szolgáltató kötbér fizetésére köteles. A késedelmi kötbér ez esetben a késedelemmel érintett járat után 25.000 Ft.

Ilyen szerződésszegésnek minősül különösen a napi üzemidő csökkentése, a járatgyakoriság csökkentése, az előírt napi teljesítmény alatti teljesítés, a vonalhálózat vagy egy részének egyoldalú megváltoztatása, a kapacitás visszatartása, illetve csökkentése.

Folyamatos és ismétlődő szerződésszegés esetén az Önkormányzat jogosult felmondani a közszolgálati szerződést.

2.2 Az Önkormányzat köteles:

2.2.1. A település rendezési és fejlesztési tervével összhangban megfogalmazni a település személyszállítási igényét, az abban várható változásokra vonatkozó előrejelzések alapján olyan infrastruktúrát, vonalhálózatot és menetrendet kialakítani, melyen a Szolgáltató a Szerződésnek megfelelő teljesítést tud nyújtani.

2.2.2. A tulajdonában lévő autóbusz-megálló- és fordulóhelyeket, utasvárókat a Szolgáltató számára térítésmentesen biztosítani.

2.2.3. Biztosítani az autóbusz-forgalomhoz szükséges és megfelelő állapotú (különös tekintettel a burkolat minőségére, a hó- és síkosságmentesítésre) utakat, megállóhelyeket, fordulóhelyeket.

2.2.4. Biztosítani a beérkező panaszok és bejelentések megfelelő kivizsgálását, lehetőség szerint orvoslását.

2.2.5 A Szolgáltatónak a Menetrend módosítására benyújtott igényét 10 nap alatt elbírálni úgy, hogy a határidőbe a döntésről való értesítés is beletartozik.

2.3 A Szolgáltató jogosult:

2.3.1. A szolgáltatói bevételekre és a normatív támogatásra.

2.3.2. Szerződésben rögzítetten vagy más garanciákkal biztosítottan stabil és kiszámítható működési feltételekre.

2.3.3. Az értékszelvények és egyéb utazási igazolványok értékesítésére saját értékesítési hálózatán belül.

2.3.4. Más személyszállítási és egyéb tevékenységet végezni – az Önkormányzat részére történő tájékoztatási kötelezettsége mellett – az átcsoportosítást kizáró elkülönített elszámolás biztosításával. A Szolgáltató jogosult az autóbuszokon reklám helyek értékesítésére.

2.3.5. Az utasok ellenőrzésére, az ellenőrzés során az utazási feltételeknek megfelelően pótdíjat kivetni és beszedni.

2.3.6. Szolgáltató az 1.2. pont szerinti közszolgáltatás ellátásába alvállalkozó bevonására semmilyen mértékben nem jogosult, egyéb kiegészítő tevékenységek vonatkozásában (pl. értékszelvény értékesítési hálózat kialakítása) alvállalkozók bevonására jogosult.

2.4. A Szolgáltató köteles:

2.4.1. A Szerződésben foglaltak teljesítésére, ezen belül kiemelten a Menetrendben meghirdetett autóbuszjárat(ok) közlekedtetésére.

2.4.2. A közforgalmú személyszállítási utazási kedvezményekről szóló 85/2007. (IV. 25.) Korm. rendeletben meghatározott utazási kedvezmények alkalmazására.

2.4.3. Az értékszelvények és egyéb utazási igazolványok díjszabásának meghatározásában az Sztv. alkalmazására, amelyet az Önkormányzat – a Szolgáltató a díjszabás kialakítását megelőző 15 napon belül benyújtott javaslata alapján – jóváhagyásával alkalmazhat.

2.4.4. Az utazási igények folyamatos figyelemmel kísérésére, indokolt esetben Menetrend módosításának kezdeményezésére. A Menetrend, illetve útvonalterv esetleges módosítását az Önkormányzat részére 15 nappal a tervezett módosítás előtt jóváhagyásra beterjeszteni, továbbá a jóváhagyást követően a jóváhagyott módosítást 5 nappal a változtatást megelőzően a helyben szokásos módon, a Menetrend szerinti járat(okon), valamint a buszmegállókban közzétenni.

2.4.5. A Menetrend és az utazási feltételek – ideértve a díjszabást is – közzétételére (beleértve az időközi változásokat is) menetrendi járaton/járatokon, külön kiadványban, az önkormányzati hivatalos és egyéb internetes honlapon, szórólapokon, illetve tájékoztatókban, valamint a helyi médiák csatornáin keresztül.

2.4.6. Utastájékoztatást adni az utazási lehetőségekről, körülményekről és feltételekről, az igénybe vehető egyéb szolgáltatásokról, rendkívüli események alkalmával a korlátozott vagy megváltozott eljutási lehetőségekről a helyben szokásos és lehetséges módon.

2.4.7. A Menetrendben feltüntetett járatok(kal) utazni szándékozókkal a személyszállítási szerződés megkötésére, ha jogszabályon alapuló kizáró ok nem áll fenn.

2.4.8. Az autóbuszjáratok utasaival az utazási feltételek és a díjszabásban foglaltak megtartására, azok megtartásának – kiemelten és utazási jogosultság szabályszerű igazolásának és a díjfizetési kötelezettség teljesítésének – ellenőrzésére vagy ellenőriztetésére, az autóbuszjáratokon a rend fenntartására, eljárás, illetve eljárás kezdeményezésére a személyszállítási szerződés megszegőivel szemben.

2.4.9. Önállóan és/vagy kiválasztott megbízottak igénybevételével az értékszelvények és egyéb utazási igazolványok értékesítésének megszervezésére, az értékesítési hálózat fenntartására, működtetésére, azon minimumfeltétel mellett, hogy az egyszeri menetjegyek az autóbuszon minden utazás megkezdése előtt, míg a bérletjegyek minden tárgyhó 5-éig az autóbuszt vezető gépkocsivezetőnél megvásárolhatóak legyenek.

2.4.10. Az értékszelvényeket megtervezni, előállítani, gyártatni, árusítani és ellenértéküket közvetlenül az utasoktól beszedni.

2.4.11. A szolgáltatásra érkezett panaszok kivizsgálásában közreműködni.

2.4.12. Szolgáltató jelen szerződés aláírásával kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pont b) alpontja szerint átlátható szervezetnek minősül. Kijelenti továbbá, hogy a jelen nyilatkozatában foglaltak változása esetén a változásról haladéktalanul köteles az Önkormányzatot tájékoztatni és tudomásul veszi, hogy amennyiben nyilatkozata valótlan tartalmú, úgy az Önkormányzat a Szerződést felmondhatja, ha pedig a Szerződés teljesítésére még nem került sor, a szerződéstől elállhat.

2.4.13. Szolgáltató köteles a jegy és bérlet értékesítésről tételes kimutatást vezetni és abba az Önkormányzat részére betekintést biztosítani. A Szerződés lejártát követően a bevételekről és a költségekről írásos beszámolót készít, melyet megküld az Önkormányzat részére.

**3. A Szerződés módosítása**

3.1. A Szerződés bármely fél kezdeményezésére módosítható minden olyan esetben, amikor a külső társadalmi-gazdasági környezetben bekövetkező változások a helyi autóbusz-közlekedés működtetésére, fenntartására, finanszírozására stb. lényegesen kihatnak, továbbá, ha a Felek szervezetében, érdekeltségében, működésében, működési, döntési struktúrájában vagy a kialakított üzemeltetési feltételekben végbement, illetve tervezett változások azt indokolttá teszik.

3.2. Szerződésmódosításnak minősül a Menetrend módosítása. Abban az esetben, ha a módosítással a havi kilométer-teljesítmény a vetítési alaphoz (első alkalommal szerződéskötést megelőző utolsó hónap átlaga) mérten 5 %-ot meg nem haladóan nem változik, a Szolgáltató ezzel összefüggésben újabb finanszírozási igénnyel nem léphet fel.

**4. A Menetrend kialakításának folyamata**

4.1. A Menetrend tervezése az Önkormányzat feladata. A Szolgáltató a tervezéshez adatot szolgáltat és javaslatokat adhat. A Felek törekednek arra, hogy a Menetrend megváltoztatására évente lehetőleg egynél több alkalommal ne kerüljön sor.

4.2. A Menetrend változtatására a 2.4.4. pontban foglalt rendelkezések az irányadóak.

4.3. A Szolgáltató az Önkormányzat véleményének előzetes kikérése nélkül a Menetrendtől csak operatív forgalomirányítás keretében és csak a szükséges mértékben és időtartamra térhet el (közúti baleset, rendkívüli időjárási körülmények). Az összevont ünnepek körüli menetrendet a Szolgáltató az Önkormányzattal előzetesen köteles egyeztetni.

**5. A Szerződés felmondása**

5.1. A Szerződés rendes felmondással, 90 napos felmondási idővel mondható fel, továbbá azonnali hatályú rendkívüli felmondással, kizárólag a másik fél ismétlődő lényeges kötelezettségszegése esetén. Azonnali hatályú felmondás esetén 30 napig a szolgáltatást változatlan feltételekkel biztosítani köteles a Szolgáltató. Ezt a körülményt a felmondás benyújtójának indokolnia és indokai valódiságát kétséget kizáróan igazolnia kell.

**6. Szerződéses kötelezettségek megszegésének esetei**

6.1. Az Önkormányzat részéről:

6.1.1. Jogszabály, az Önkormányzat Képviselő-testületének döntése, vagy a Szerződés alapján a Szolgáltatót megillető veszetségtérítési díjak határidő után több mint 30 nappal történő megfizetése a Szolgáltatóval történt erre vonatkozó előzetes megállapodás nélkül.

6.1.2. A Szerződésben a Szolgáltató részéről a Menetrend szerinti közlekedés fenntartását, folyamatos üzemeltetését, fejlesztését szolgáló feladatok ellátását biztosító kötelezettségei teljesítésének, felszólítás ellenére történő elmulasztása – ide értve azt az esetet is, amikor az Önkormányzat a szükséges döntéseit nem hozza meg, vagy jelentősen késlekedik azok meghozatalával, ha azok lehetetlenné teszik vagy súlyosan akadályozzák a Szolgáltató által vállalt szolgáltatás teljesítését, a megrendelés szerinti menetrend megtartását, a járművek közlekedtetését.

6.1.3. Ha a Szerződésben vállalt, a Szolgáltató személyszállítási tevékenységének ellátásához szükséges vagy azt szolgáló ingatlanok és/vagy tárgyi eszközök használatba, illetve rendelkezésre adását felszólítás ellenére sem teljesíti vagy jelentősen késlelteti – függetlenül annak okától – és ezzel a Szolgáltató vállalt kötelezettségeinek teljesítését akadályozza, vagy a Szolgáltatónak kárt, illetve költségtöbbletet okoz.

6.2. A Szolgáltató részéről:

6.2.1. A Szerződésben vállalt útvonalakon vagy annak egy részén a Menetrend szerinti közlekedés saját hibából történő egyoldalú, végleges vagy többszöri időleges megszüntetése, szüneteltetése. Többszöri szüneteltetésnek minősül kettő, egymást követő járatkimaradás, amennyiben az a Szolgáltatóra visszavezethető okból következik be.

6.2.2. Egy napot, vagy a vasárnap időtartamától eltekintve 24 órát meghaladó szolgáltatás kimaradás esetén – amennyiben a kimaradást a Szolgáltató az ismételt felszólítás ellenére sem szünteti meg – az Önkormányzatnak joga van más üzemeltetőtől a járatok teljesítésére autóbuszt bérelni, amelynek költségei a Szolgáltatót terhelik.

6.2.3. A járaton a rendszeres zsúfoltság, férőhely hiány miatti utaslemaradás, amennyiben a Szolgáltató az Önkormányzat írásos felszólítása ellenére sem oldja meg a problémát. A Szerződés értelmezésében zsúfoltság a járatot teljesítő gépjármű megadott utasszámát meghaladó számú utas utaztatása.

6.2.4. A járatoknak saját hibából a Szerződés mellékletét képező Menetrendtől és útvonaltól való folyamatos vagy többször ismétlődően eltérően történő közlekedtetése, ezen belül különösen a napi üzemidő csökkentése, a járatgyakoriság elmulasztása, az előírt napi járatszám alatti teljesítés, a vonalhálózat vagy egy részének az Önkormányzat egyetértése nélküli megváltoztatása, a kapacitás visszatartása, illetve csökkentése.

6.2.5. A Menetrend szerinti közforgalmú autóbuszjáratok közlekedtetésére, a személyszállítási tevékenységre, valamint az ehhez használt járművek üzemben tartására és üzemeltetésére vonatkozó jogszabályok súlyos és ismételt megszegése esetén, vagy ha a területi közlekedési felügyelet a Menetrend szerinti személyszállítás végzésére jogosító autóbuszos személyszállító engedélyét határozatával visszavonja, vagy a Szolgáltató által üzemeltethető járművek számát – engedélykivonat bevonása vagy az abban megjelölt jogosultság szűkítése mellett – ismételten korlátozza.

**7. A Szerződés megszűnése**

Megszűnik a Szerződés felmondás esetén, közös megegyezéssel, illetve a hatály lejártával. A Szerződés megszűnése nem érinti a Feleknek a Szerződésből eredő egymással szembeni tartozásaiknak és követeléseiknek a Szerződésben foglaltaknak megfelelő kiegyenlítési, illetve teljesítési kötelezettségeit, valamint az egymással történő elszámolásra vonatkozó igényét.

**8. Záró rendelkezések**

8.1. A Felek a Szerződésből eredő esetleges vitás kérdéseket elsődlegesen tárgyalás útján kívánják rendezni, ennek eredménytelensége esetén a hatáskörrel és illetékességgel rendelkező bírósághoz fordulnak.

8.2. A Felek a Szerződésben nem szabályozott kérdésekben a Polgári Törvénykönyvről szóló 2013. évi V. törvény, a Sztv., valamint a közúti közlekedésről szóló 1988. évi I. törvény, továbbá a vonatkozó egyéb hatályos jogszabályok előírásai alkalmazandók.

8.3. A Szerződés elválaszthatatlan részét képezik mellékletei, melyek az alábbiak:

1. Menetrend

2. Utazási feltételek és Személyszállítási üzletszabályzat (változatlan)

3. Díjszabás (értékszelvények árának meghatározása) (változatlan)

8.5. A Szerződés 6 (hat) oldalon és egymással mindenben megegyezően 6 (hat) eredeti példányban készült, amelyet a Felek képviselői elolvasás és együttes értelmezés után, mint akaratukkal mindenben megegyezőt jóváhagyólag és cégszerűen írnak alá. Szerződés annak aláírásakor lép hatályba, nem egyidejű aláírás esetén a másodikként aláíró fél aláírása napján.

 Pécel, 2023……….. Pécel, 2023……………….

 .............................................................. ..............................................................

 Horváth Tibor …………………………..

 polgármester ………….

 Önkormányzat Szolgáltató

Pénzügyi ellenjegyzés

 Pécel, 2023…

 ..............................................................

 Szabó Attila

 adó-és pénzügyi irodavezető